O‘zbekiston va Afg‘oniston temir yo‘llar sohasidagi hamkorlikni kengaytiradi

2017 yilning 23 sentabr kuni Termiz shahrida O‘zbekiston Respublikasi va Afg‘oniston Islom Respublikasi delegatsiyalari uchrashuvi bo‘lib o‘tdi.
Afg‘oniston Temir yo‘llari boshqarmasi bosh direktori Muhammad Yama Shams boshchiligidagi delegatsiya tarkibidan Afg‘oniston Prezidentining MDH ishlari bo‘yicha Maxsus vakili ofisi, tashqi ishlar va moliya vazirliklari vakillari o‘rin olgan.
Uchrashuvda temir-yo‘l transporti sohasida O‘zbekiston va Afg‘oniston hamkorligiga doir muhim ikki tomonlama hujjatlar loyihalari muhokama qilindi.